Herbert Hagen

Herbert Martin Hagen (født 20. september 1913 i Neumünster, død 7. august 1999 i Rüthen) var en tysk SS-Sturmbannführer. Som avdelingsleder for Abteilung II/112: Juden i SD-Hauptamt ble han i 1937 den overordnede til Adolf Eichmann. Hagen og Eichmann reiste i 1937 til Palestinamandatet for å vurdere mulighetene for en massiv utvandring av jøder fra Tyskland til Palestina. Eichmann hadde i februar-mars 1937 møte med den jødiske paramilitære organisasjonen Haganahs utsending, Feival Polkes, som var på besøk i Berlin og hadde flere besøk med representanter for SD. Polkes inviterte Eichmann og Herbert Hagen til Palestina. Den tyske planen var blant annet å styre strømmen av jødiske utvandrere til Palestina slik at de kunne hjelpe Haganah å skape en jødisk majoritet der. Eichmann og Hagen fikk visum til Palestina basert på falske pressekort. De ankom Haifa i oktober 1937 og besøkte der en kibbutz sammen med Haganahs representant. Eichmann og Hagen ble hele tiden holdt under oppsikt av britiske agenter og utvist etter 48 timer av britiske myndigheter.  Fra 1939 arbeidet han i  RSHA-Amt VI for utenriksetterretningstjenesten.

På grunn av sitt engasjement i deportasjonen av jøder fra Frankrike ble Hagen i 1955 dømt av en militærdomstol i Paris til livstid i fengsel. Dommen skjedde in absentia og Hagen ble aldri arrestert. I 1980 ble han i Vest-Tyskland dømt til 12 års fengsel for sin rolle under andre verdenskrig. Han ble løslatt etter fire år.

Referanser

Personer fra Neumünster
SS-offiserer
SD-personell
Tyskere fra andre verdenskrig
Medvirkende til Holocaust
Personer tilknyttet det tredje rike
Medlemmer av NSDAP (innmeldt 1933–1945)
Tyskere dømt for forbrytelser begått under andre verdenskrig